**PRIJEDLOG**

Na temelju članka 10. Zakona o najmu stanova (NN broj 91/96, 48/98, 66/98, 22/06, 68/18, 105/20) i članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20 i 14/21 i 14/23) **Općinsko vijeće na 18. sjednici održanoj dana 27. rujna 2023. godine donosi**

**ODLUKU**

**o povećanju cijene najma stambenog prostora u Slanju**

**I.**

Dana 19. ožujka 2004. godine na 18. sjednici Općinskog poglavarstva donijeta je Odluka o davanju u zakup stambenog prostora u Slanju, Braće Radić 79, I. kat, kč.br. 412/16 koji se sastoji od 5 prostorija neto površine 65 m2 Kežman Josipu na neodređeno vrijeme za potrebe stanovanja, a čija mjesečna najamnina iznosi 400,00 kn.

Temeljem Odluke sklopljen je ugovor o zakupu stambenog prostora br. 01/04 dana 6.12.2004. godine kojom je zakupoprimac dužan početi s plaćanjem najamnine 1. siječnja 2005. godine.

**II.**

Mjesečna najamnina za navedeni prostor se mijenja te iznosi 150,00 eura (1.130,18 kn).

**III.**

Ovlašćuje se načelnik Općine Martijanec za sklapanje Aneks ugovora kojim će definirati ugovorne odredbe.

**IV.**

Ova Odluka stupa na snagu osmog dana od dana objave u Službenom vjesniku Općine Martijanec.

KLASA: 371-02/23-01/1
URBROJ: 2186-19-01-23-1

Martijanec, 27. rujna 2023. godine

**PREDJESNIK OPĆINSKOG VIJEĆA**

 Stjepan Golubić, ing.

OBRAZLOŽENJE

**uz Odluku o povećanju cijene najma stambenog prostora u Slanju**

1. **PRAVNA OSNOVA ZA DONOŠENJE**

Pravna osnova za donošenje Odluke je članak 31. Statuta Općine Martijanec („Službeni vjesnikVaraždinske županije“ broj 10/13, 24/13, 18/18, 9/20 i 14/21 i 14/23) te članak 10. Zakona o najmu stanova (NN 91/96, 48/98, 66/98, 22/06, 68/18, 105/20) prema kojemu ugovorne strane mogu u pisanom obliku predložiti izmjenu visine najamnine nakon isteka roka od godine dana.

1. **OCJENA STANJA I TEMELJNA PITANJA KOJA SE UREĐUJU**

Odluka o davanju u zakup stambenog prostora u Slanju, Braće Radić 79, I. kat donijeta je 2004. godine te je utvrđena mjesečina najamnina u iznosu od 400,00 kn te je temeljem te Odluke sklopljen Ugovor o zakupu stambenog prostora br. 01/04 dana 6.12.2004. godine. Kako se cijena nije mijenjala od sklapanja Ugovora, smatra se da je ovo povećanje opravdano te odgovara prosječnom iznosu slobodno ugovorene najamnine u naselje, tj županiji.

1. **OBRAZLOŽENJE POTREBE OSIGURANJA FINANCIJSKIH SREDSTAVA**

Za provedbu ove Odluke nije potrebno osigurati sredstva u Proračunu.